|  |  |  |
| --- | --- | --- |
|  | ROMÂNIAJUDEŢUL CLUJ PRIMĂRIA COMUNEI MOCIU |  |
| 407420- MOCIU nr. 26, tel: 0264/235.212-centrala ; 0264/235.501; fax 0264/235.235Web site:[http://www.primariamociu.ro](http://www.primariamociu.ro/), e-mail: office@primariamociu.ro |

 Nr. 8327/03.10.2022

**ANUNȚ IMPORTANT**

**În atenția locuitorilor comunei care nu sunt racordați la rețeaua de canalizare și care folosesc pentru gospodărie fosa septică**

 Conform Hotărârii de Guvern nr. 714 din 26 mai 2022 privind aprobarea criteriilor pentru autorizarea, construcția, înscrierea/înregistrarea, controlul, exploatarea și întreținerea sistemelor individuale adecvate de colectare și epurare a apelor uzate, persoanele fizice și juridice, proprietare ale spațiilor conectate la un Sistem individual adecvat de colectare si epurare a apelor uzate, au obligația de a se înscrie în Registrul de Evidență a Sistemelor Individuale Adecvate pentru Colectarea și Epurarea Apelor Uzate al Comunei Mociu **în termen de 120 de zile de la conectarea incintei la sistemul de colectare si/sau epurare a apelor uzate**.

**ATENȚIE!** Obligația înregistrării revine și proprietarilor de sisteme individuale adecvate construite înainte de intrarea în vigoare a Hotărârii Guvernului nr. 714 din 26 mai 2022, **30 octombrie 2022** este termenul limită pentru înscrierea în Registrul de Evidență a Sistemelor Individuale Adecvate pentru Colectarea și Epurarea Apelor Uzate, respectiv în termen de 180 de zile de la intrarea în vigoare a acestei hotărâri,

 În conformitate cu respectiva hotărâre privind aprobarea criteriilor pentru autorizarea, construcția, înscrierea/înregistrarea, controlul, exploatarea și întreținerea sistemelor individuale adecvate de colectare și epurare a apelor uzate, nerespectarea de către persoanele fizice și juridice a dispozițiilor art. 11 alin. (1) și (2) și art. 15 alin. (2), constituie contravenție și se sancționează cu amendă de la 5.000 de lei la 10.000 de lei.

Pentru înscrierea în registru, aveți la dispoziție formularul de înscriere la Registratura Primăriei Comunei Mociu sau pe site-ul instituției

Primăria Comunei Mociu